ইউপিডিএফের বক্তব্য  ইউপিডিএফের সহযোগী সংগঠন গণতান্ত্রিক যুব ফোরামের সদস্য সচিব মাইকেল চাকমা। তিনি সংগঠনটির মুখপাত্র হয়ে প্রায়ই সাংবাদিকদের সঙ্গে কথা বলেন। তার কাছে রাজস্থলী ইউনিট পরিচালকের নাম জানতে চাইলে তিনি তা জানাতে পারেননি। কর্মী-এনজির পূর্ণাঙ্গ রূপও বলতে পারেননি। তিনি দাবি করেন, ইউপিডিএফ চাঁদা চেয়ে নেয়, তবে রসিদে সংগঠনের নাম দেওয়া হয় কি না তা তিনি জানেন না। রাঙামাটিতে ইউপিডিএফের কতগুলো শাখা তাও তিনি জানেন না।  পরবর্তীতে  যোগাযোগ করা হয়েছিল দলটির কেন্দ্রীয় নেতা নীরণ চাকমার সঙ্গে। তার দাবি, ইউপিডিএফে এনজি ক্যাটাগরির কোনও কর্মী নেই। চাঁদাবাজি প্রসঙ্গে নীরণ চামকার বক্তব্য, উৎসব অনুষ্ঠান থাকলে চাঁদা নেয়া হয়। তবে চাঁদার রসিদে সংগঠনের নাম না থাকার প্রসঙ্গ তিনি এড়িয়ে যান। বন্দুক পাস দেওয়ার কথাও অস্বীকার করেন। স্বীকার করেন, সাংগঠনিক প্রয়োজনে কর্মীদের অন্য ইউনিটে বদলির বিষয়টি।